Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1421

7. Az alapképzési szak képzési célja, az elsajátítandó szakmai kompetenciák: A képzés célja faipari mérnökök képzése, akik a faanyag-feldolgozás területén alkalmasak az elsődleges famegmunkálások (fűrészipar, lemezgyártás), és a tovább-feldolgozás (bútor-, ajtó- és ablakgyártás), valamint a fa épületelemek gyártása területén a termékkonstrukció és a gyártástechnológia kialakítására, a termelés szervezésére és irányítására, továbbá kellő mélységű elméleti ismeretekkel rendelkeznek a képzés második ciklusban történő folytatásához. Alapfokozat birtokában a faipari mérnökök – a várható szakirányokat is figyelembe véve – képesek: - a faipar területén technológiai folyamatok irányítására, új technológiák fejlesztésére, - a faipari termelő berendezések működtetésére, üzemeltetésére, üzemfenntartására, - a faiparral kapcsolatos környezeti terhelések, problémák feltárására és annak csökkentésére, gazdaságos energiafelhasználás megszervezésére, - különböző faipari termékek piackutatására, gyártás-előkészítésére és gyártására, - a minőségszabályozás és minőségellenőrzés legfontosabb feladatainak műszaki irányítására, - az egyenlő esélyű hozzáférés elvének alkalmazására, - munkavédelmi feladatok megoldására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes